Београд, 08. 11. 2018. године

Број: 686/1

Градоначелнику / Председнику општине

**Позив: Обука „Припрема пројеката од значаја за локални економски развој“**

Поштовани,

Задовољство нам је да Вас позовемо на дводневну регионалну oбуку **„Припрема пројеката од значаја за локални економски развој“** коју организује Стална конференција градова и општина – Савез градова и општина Србије, у оквиру програма „Подршка локалним самоуправама у Србији на путу ка ЕУ- Друга фаза“.

Ову обуку организујемо у складу са резултатима анализе потреба за обукама у области локалног економског развоја коју смо спровели у мају ове године.

Циљ организовања обуке је унапређење знања и вештина запослених који обављају послове локалног економског развоја у области припреме пројеката од значаја за локални економски развој. Током обуке биће речи о тренутно расположивим позивима за суфинансирање пројекта од значаја за економски развој на локалном нивоу, о основама пројектног циклуса, идентификацији пројектних идеја и логичком оквиру, као и изради буџета пројекта.

Неопходно је да учесници/це пре обуке **размисле о својој потенцијалној пројектној идеји** и да на обуку дођу са дефинисаном темом, односно сектором који ће бити фокус њиховог потенцијалног предлога пројекта локалног економског развоја (примери: подршка дрво прерађивачком кластеру, металском кластеру, ИТ кластеру, пољопривредној задрузи, удружењу пчелара, унапређење ланца снабдевања или ланца вредности одређене прерађивачке индустрије, итд). Такође је потребно да учесници/це на обуку донесу у електронској или одштампаној форми **стратешка и акциона документа релевантна за локални економски развој**, нпр. Стратегију локалног одрживог развоја, Стратегију ЛЕР-а, Акциони план за ЛЕР или други документ.

**Обука је намењена запосленима у градовима и општинама који се баве пословима локалног економског развоја.**

Дводневна регионална обука одржаће се у **Новом Саду 20-21. новембра у Хотелу „Президент“, Футошка 109,** са почетком у 10:00 часова. Напомињемо да су трошкови одржавања обуке (предавања, ручак, кафе паузе) покривени из пројектних средстава, осим трошкова превоза и евентуалног смештаја учесника.

Молимо Вас да потврду на **пријавном формулару** који се налази у прилогу пошаљете најкасније **до петка 16. новембра 2018. године** на електронску адресу anita.popovic@skgo.org. Имајући у виду да је број учесника ограничен, молимо Вас да нам благовремено потврдите своје и/или присуство представника Вашег града/општине. Такође Вас молимо да уз пријаву попуните и **краћи упитник** на тему претходног искуства у припреми предлога пројеката у области ЛЕР-а, који се налази у прилогу.

За све додатне информације Ваши сарадници могу контактирати Јелену Михајловић-Танасијевић (телефон 011/7357 914; 064/870 3316; e-mail: jelena.mihajlovic@skgo.org) и Аниту Поповић (контакт телефон 064/8703378 и e-mail: anita.popovic@skgo.org).

Надамо се да ћете бити у могућности да присуствујете нашем догађају.

С поштовањем,

|  |  |
| --- | --- |
|  | Генерални секретар СКГО Ђорђе Станичић |

|  |
| --- |
|  |